Kultur- og fritidsborgmester Niko Grünfeld (Å) glæder sig på københavnernes og historiens vegne.

- Bopladserne gør os klogere på undergrunden og på, hvordan man har levet, boet og flyttet sig for mange tusinde år siden. Det har med andre ord en enorm historisk værdi, ikke bare i københavnsk men i national kontekst, siger han i en pressemeddelelse.

Københavns Museum er færdig med undersøgelserne på byggepladsen, og genstandene fra bopladsen er nu i arkæologernes varetægt.